Rubens Barrichello

Honda (2006-2008)

I august 2005 kunngjorde Barrichello at han skulle gå fra Ferrari til Honda før 2006-sesongen, hvor han skulle kjøre med Jenson Button.
Før sesongen fikk han startnummeret til Button, nummer 11. Han skulle egentlig ha nummer 12, men Button gikk med på å bytte nummer da 11 er lykkenummeret til Barrichello, samt det nummeret Barrichello hadde når han kjørte go-kart.
Barrichello ble til å begynne med frakjørt av Button, noe han mente var på grunn av en annerledes bremsestil på Hondaen i kontrast med Ferrariene han tidligere har kjørt. Etter endringer på bilen var han i stand til å bli mer konkurransedyktig. I Monacos Grand Prix 2006 tok han nesten sin første pallplassering for laget, men da han fikk drive-through straff for fartsovertredelse i pitlane, endte han på fjerde. Selv om han mistet en pallplassering, var det det beste resultatet i Monaco Grand Prix for Honda (som en gruppe) eller en japansk team. Før løpet byttet Barrichello hjelmer med Tony Kanaan, en brasiliansk IRL-sjåfør og en av hans beste venner. Under samme helg, deltok Kanaan i 2006 Indianapolis 500 med Barrichellos hjelm. Han avsluttet sesongen på syvendeplass med 30 poeng, 26 bak Button.
Barrichello tok ikke noen poeng i løpet av 2007 sesongen, hovedsakelig på grunn av Honda RA107s manglende tempo. Han brøt kun to løp, men en niendeplass under Storbritannias Grand Prix var hans beste resultat for sesongen. Han endte til slutt på en 20.-plass i sammendraget.
Honda bekreftet 19. juli 2007, at Barrichello ville fortsette med teamet i Formel 1-sesongen 2008. Dette ga ham muligheten til å kjøre de resterende fem løpene han trengte for å bryte Riccardo Patreses rekord for føreren som har startet de mest Grands Prix, en rekord som hadde stått i 14 år.
Tyrkias Grand Prix 2008 ble Barrichellos 257. Grand Prix, og han brøt dermed Riccardo Patrese sin rekord på 256 Grand Prix og ble den mest erfarne Formel 1-føreren i historien. Den spesielle Grand Prix der han brøt denne posten har vært omstridt, da han teknisk ikke startet noen løp, for eksempel i Spanias Grand Prix 2002, men Barrichello og Honda valgte Tyrkias Grand Prix 2008 til å være stedet for den offisielle feiringen.
I Monaco fikk han sine første poeng for sesongen. Han tok også poeng under Canadas Grand Prix, før han tok en 3.-plass, og sin første pallplassering siden USAs Grand Prix 2005, under Storbritannias Grand Prix.
Barrichello endte 2008-sesongen på 14.-plass med 11 poeng. En tid senere annonserte så Honda den 5. desember 2008 at de ville trekke seg fra Formel 1 før 2009-sesongen på grunn av vanskelig økonomi som følge av finanskrisen.

Brawn GP (2009)

Før 2009-sesongen ble Honda kjøpt opp at teamsjefen Ross Brawn og omdøpt til Brawn GP, og både Barrichello og Jenson Button ble beholdt for teamets første sesong.
BGP001 (2009 bilen) viste seg å være en av de beste etter et par dagers testing, og under det første løpet i Melbourne i Australia tok lagkamerat Jenson Button pole position foran Barrichello, og endte opp med å vinne i samme rekkefølge. I det neste løpet i Malaysia endte Barrichello på en 5.-plass, men løpet ble avbrutt pga sterkt regnvær, mens lagkamerat Button vant sin andre strake seier. I sesongens tredje race i Kina, fortsatte laget fremgangen, og Barrichello sikret seg en 4.-plass, bak Jenson på 3.-plass. I Spania gjorde Barrichello og Button rent bord igjen, og Barrichello tok nok en 2.-plass bak lagkameraten. I Monaco gjentok Barrichello og Button dette, med nok en 2.-plass for Barrichello bak lagkameraten. Tyrkia ble en nedtur for Rubens, første med en dårlig start pga girproblemer, så to påkjørsler av konkurrenter der bl.a frontvingen ble skadet, før han måtte gi seg 11 runder før slutt. Han kvalifiserte seg til 2.-plass i Storbritannias Grand Prix på Silverstone, bak Vettel, og endte på bronseplass. I Tysklands Grand Prix fulgte en 6.-plass.
Rubens var så indirekte involvert i den dramatiske ulykken med Felipe Massa under Ungarns Grand Prix. Under avslutningen av del 2 av kvalifiseringen ble Massa skadet da hjelmen hans ble truffet av en gjenstand og han skled rett frem og av banen. Massa ble sendt til sykehus etter ulykken, og kvalifiseringen ble utsatt. Barrichello meldte at han merket at noe falt av bilen hans like før ulykken, der han kjørte like foran Massa. Senere ble det klart at Massa hadde pådratt seg et kutt i pannen, en bruddskade på hodeskallen og hjernerystelse og derfor måtte opereres og stå over løpet. Barrichello selv endte på 13.-plass i kvalifiseringen, den dårligste så langt i sesongen, og avsluttet løpet på en 10.-plass. Barrichello slo tilbake under Europas Grand Prix og vant sitt første løp siden Italias Grand Prix 2004. Enda en seier kom igjen under Italias Grand Prix, og Barrichello endte sesongen på en 3.-plass med 77 poeng, bak verdensmesteren Jenson Button og Sebastian Vettel på 2.-plass.

Williams (2010)

Før 2010-sesongen gikk Barrichello fra Brawn til Williams, laget den avdøde mentoren hans Ayrton Senna kjørte sine siste løp for. Hans nye lagkamerat var den tyske 2009-mesteren i GP2 Nico Hülkenberg.